Цæргæсатæ – Дыгуры æхсæнады уæлдæр фæлтæртæй иу, Стыр Дыгуры феодалтæ, Цæргæсатæм хаудысты æртæ мыггаджы – Хъантемыратæ, Хъарабогъатæ æмæ Таймазтæ. Ирон æхсæнады иерархийы цæргæсатæ бадилатæй чысыл дæлдæр лæууыдысты; се статус уыдис тæгиаты æлдæртты статусы æмсæр. Цæргæсатæ хæстæг кодтой кæрæдзиимæ, чызг куырдтой бадилаты мыггæгтæй, кæсгон æмæ балхъайраг феодалты бинонтæй. Дыгуры æхсæнады иннæ фæлтæртимæ цæргæсатæ хæстæгиуæджы ахастдзинæдтæ нæ уыдис.